Paget Brewster

**Paget Valerie Brewster** (Concord, Massachusetts, AEB, 1969ko martxoaren 10a) estatubatuar aktorea, ahots-aktorea eta abeslaria da. Ezaguna egin zen CBS *Mentes Criminales* telesailean Emily Prentiss pertsonaia interpretatzean, baita *Friends* eta *Community* serietan behin eta berriz egindako jarduketengatik ere.

## Ibilbidea 
### Aktore 
Brewsterrek telebistan egin zuen lehen paper ezaguna Kathy izan zen, NBCko *Friends* seriearen laugarren denboraldian Joeyren (eta geroago Chandlerren) neska-lagunarena. 2000. urtean, "Claire Garletti" terapeuta interpretatu zuen *The trouble with normal* seriean. Jessica Green izan zen  2002tik 2004ra emititu zen *Andy Richter Controls the Univarse* telesailean. 2004 eta 2006 bitartean, Beth Huffstodt izan zen Showtime kateko *Huff* seriean.

2006an, Emily Prentiss agente berezia izatea lortu zuen *Mentes criminales* seriean. Bigarren denboralditik aurrera, Elle Greenaway (Lola Glaudini) agente bereziaren ordez agertu zen. 2010eko ekainean, produkzio-etxeak iragarri zuen seigarren denboraldian paper txikiagoa izango zuela, eta 2011ko martxoan telesaila utzi zuela. Hala ere, maiatzean iragarri zen zazpigarren denboraldian bere pertsonaiak paper nabarmena berreskuratuko zuela. 2012ko otsailaren 15ean, Brewsterrek Deadlinen iragarri zuen denboraldiaren amaieran telesaila utziko zuela. Emily Prentissen pertsonaiak serieari lotuta jarraitu zuen, eta izar-agerraldiak izan zituen bederatzigarren eta hamaikagarren denboraldietako bi kapitulutan. Hala, berriro sartu zen taldean hamabigarren denboraldian, eta Unitateburu izan zen Aaron Hotchner pertsonaiaren ordez, Thomas Gibson aktorea kaleratu egin baitzuten, bizitza errealean portaera txarra izan zuelako behin eta berriz.

Zinemagintzan, *The Specials* superheroien komedian parte hartu du Brewsterrek, Mrs Indestructible interpretatuz. 2000. urtean James Gunnek zuzendutako film horretan, besteak beste, Thomas Haden Church eta Rob Lowe zeuden. 2006an, *The Big Bad Swim* film independentean, Amy Pierson uraren beldur zen kalkulu-irakaslea interpretatu zuen.

2021ean, How I Met Your Father seriean agertu zen Sophieren (Hilary Duff) ama gisa.

### Ahots aktore 
Paget Brewsterrek bikoizketako aktore gisa lan egin du hainbat produkziotan; 2005ean, Judy Sebben/Birdgirl pertsonaiaren ahots bihurtu zen, Harvey Birdman (Atttorney at Law) telesail animatuan. *American Dad*! serieko hainbat pertsonaiarentzat ere eman du ahotsa. eta Dan Vs.

2017an, *Batman eta Harley Quinn* film bizian eman zion ahotsa Brewsterrek Poison Ivyren pertsonaiari.

### Bestelakoak 
2006ko martxoaren 30ean, ''Late Night with Conan O'Brien* saioan, *Playboy* aldizkariaren jabearen proposamena jaso zuela jakinarazi zuen Brewsterrek, modelo gisa posatzeko. Adierazi zuen serioski pentsatu zuela, baina azkenean baztertu egin zuela arrazoi profesionalengatik, eta esan zuen nahiago zuela *Playboy* aldizkaria beste batzuk baino, hala nola *FHM* edo *Maxim*. Jakina da Paget Brewster Los Angelesko eremuan pin-up modelo eta argazkilari gisa ezaguna zela, eta lan batzuk SuizdeGirls webgunean argitaratu dituela. Brewster-ek borondatezko aktore gisa parte hartzen du Young Storytellers Foundation-en (*Ipuin-kontalari gazteen Fundazioa*) programan.

## Bizitza pertsonala 
Brewsterrek harreman sentimentala du Steve Damstrarekin. Pagetek 2013ko martxoaren 16an Twitter kontuan jakinarazi zuen bikotea konprometituta zegoela, Damstrak harentzat hautatu zuen jade-eraztun baten argazkiaren bidez. 2014ko azaroaren 29an, Steve Damstrarekin ezkondu zen Los Angeles; senar-emazteak Matthew Gray Gubler (hura ere *Mentes Criminales* filmeko izarra, Spencer Reid Doktorea) lagunik onenak ezkondu zituen.
## Filmografia 
### Filmak 
[thumb|378x378px|*Criminal Minds'' serieko aktore nagusiak eta (pertsonaia): Atzean (lezkerretik hasita): [Jayne Atkinson (Erin Strauss), Ed Bernero (ekoizlea), A. J. Cook (Jennifer «J.J.» Jareau) , Kirsten Vangsness (Penelope Garcia). Aurrean: Matthew Gray Gubler (Spencer Reid Doktorea), Shemar Moore (Derek Morgan), Paget Brewster (Emily Prentiss), Thomas Gibson (Aaron ), Joe Mantegna (David Rossi)]]

### Telebista 
## Erreferentziak 
## Kanpo estekak